open-index/open-wikipedia-markdown huggingface dataset:
Πανελλήνιος Μόντρεαλ

right|200px|  Ο **Πανελλήνιος Μόντρεαλ** (αγγλικά: *SC Panellinios Montréal* ή γαλλικά: *Le Club de soccer Panellinios de Parc-Extension*) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη του Μόντρεαλ της πολιτείας Κεμπέκ του Καναδά. Ιδρύθηκε το 1996 από τη συγχώνευση των παλιότερων συλλόγων της πόλης: "Ερμής" (*Hermes Soccer Club* - 1971), "Χελένικ" (*Hellenic*), ΟΜΝΙ και "Οργάνωση Νεολαίας του Παρκ-Εξτένσιον" (*Parc-Extension Youth Organization* - *PEYO*). Έχει χρώματα γαλανόλευκα και ως έδρα χρησιμοποιεί το Jarry Park στη συνοικία: Villeray/Saint-Michel/Parc-Extension. Αγωνίζεται στην ανώτερη ποδοσφαιρική λίγκα του Κεμπέκ (*Quebec Elite Soccer League* - *la ligue Soccer Élite du Québec* -*LSEQ*) της περιοχής "ARS Concordia (Montréal)" που υπάγεται στην ποδοσφαιρική ομοσπονδία του Κεμπέκ (Quebec Soccer Federation). 

Έχει πάνω από 400 μέλη και στηρίζεται στην μακροχρόνια ποδοσφαιρική παράδοση της πόλης. Περιλαμβάνεται στις Τοπ-20 ποδοσφαιρικές ομάδες της χώρας με έξι ανδρικούς τίτλους στο πολιτειακό πρωτάθλημα, με τελευταίο το 2009 (άλλους δύο είχε παλιότερα ο Ερμής). Διατηρεί επίσης ομαδες νέων, εφήβων και ακαδημιών. Έχει συνολικά εννιά ομάδες διαφόρων ηλικιών. Πρόεδρος είναι ο Άντι Κοντογιάννης.

Ο σύλλογος έγινε γνωστός σε όλη τη χώρα τη δεκαετία του 2000, όταν κατέκτησε το Κύπελλο Κεμπέκ τέσσερις φορές και συμμετείχε με επιτυχία στην τελική φάση του Κυπέλλου Καναδά (*The Challenge Trophy*). Το 2003 γνώρισε τη μεγαλύτερή του διάκριση, όταν αγωνίστηκε στον τελικό της διοργάνωσης. Επίσης, έχει κατακτήσει το πολιτειακό πρωτάθλημα.

## Τίτλοι - διακρίσεις

* Κύπελλα Κεμπέκ (*Quebec Cup* ή *Coupe du Québec*) (4): 2003, 2004, 2005, 2007.
*Πρωταθλήματα Κεμπέκ (*Quebec Elite Soccer League*): (6) (άλλα δύο είχε κερδίσει παλιότερα ως "Ερμής")
*Κύπελλο Καναδά 2003: φιναλίστ. Τελικός: Κάλγκαρι Κάλις - Πανελλήνιος Μόντρεαλ: 2-1.
*Κύπελλο Καναδά 2004: 3η θέση. Μικρός τελικός: Πανελλήνιος Μόντρεαλ – Άρσεναλ Σασκατούν: 2-0.
*Κύπελλο Καναδά 2005: 4η θέση. Μικρός τελικός: Κάλγκαρι Ντάινοσαρς – Πανελλήνιος Μόντρεαλ: 2-0.
*Κύπελλο Καναδά 2007: 8η θέση. Μικρός τελικός: Γουντμπρίτζ Ιτάλια – Πανελλήνιος Μόντρεαλ: (;).

## Ποδοσφαιριστές

Την ομάδα του Πανελληνίου που έφτασε στον τελικό του καναδικού κυπέλλου του 2003 αποτελούσαν οι παίκτες:
*Νίκος Γιαννιάς, Αριστείδης Αγγελόπουλος, Σέρτζιο Γκουέρα, Αλεχάντρο Χιμένεζ, Έκτωρ Έρνάντεζ, Φράνσις Αγκέι, Μάξουελ Άρχιν, Κριστιάν Ντιτζένοβα, Σον Χερν, Μάρλον Γκουέρα, Τζόναθαν Αγκουάιρ, Τζων Λημνιάτης, Κρις Σταθόπουλος, Άντι Τσαρτολιάς, Αλφρέδο Σίλβαν, Σίζαρ Πινέδα, Μάριο Τεζάδα, Μουσταφά Μαλιούκ, Κριστιάν Καμπέγια.

## Παραπομπές

## Πηγές
*Panellinios Soccer Club
*Le Club de soccer Panellinios de Parc-Extension
*Panellinios SC players and fans.
*"Soccer dispute doesn't derail Panellinios Club in Canada Soccer League"
*The Canadian Club Championships (1984-2008).

## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικοί αθλητικοί σύλλογοι Καναδά
Κατηγορία:Ιδρύσεις αθλητικών συλλόγων το 1996
Κατηγορία:Ποδοσφαιρικές ομάδες Καναδά
Κατηγορία:Μόντρεαλ
Οστεώνας

thumb
**Οστεώνας** ή **Σύστημα Havers** είναι η δομική μονάδα του συμπαγούς οστού. Έχει κυλινδρική δομή με αρκετά συγκεντρικά πετάλια οστού.

Στο κέντρο του, ο κάθε οστεώνας διαθέτει έναν αβέρσειο σωλήνα, από όπου διέρχονται αιμοφόρα αγγεία και νεύρα, καθώς και χαλαρό (αραιό) συνδετικό ιστό. Στο τοίχωμά του είναι ορατές οστικές κοιλότητες με οστεοκύτταρα και οστικά τριχοειδή σωληνάρια (οστικά σωληνάρια) με αποφύσεις οστεοκυττάρων.

Οι αβέρσειοι σωλήνες επικοινωνούν μεταξύ τους με την ελεύθερη επιφάνεια του οστού και με τον μυελώδη αυλό διαμέσου των σωλήνων Volkmann, οι οποίοι διατρυπούν λοξά ή κάθετα τους αβέρσιους σωλήνες.

Οστεωνας
Ρομβοκυβοκτάεδρο

Στη στερεομετρία, το **ρομβοκυβοκτάεδρο** (ή μικρό ρομβοκυβοκτάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 26 έδρες: 8 ισόπλευρα τρίγωνα και 18 τετράγωνα. Έχει 24 κορυφές και 48 ακμές.

Η διαμόρφωση κορυφής του είναι (3.4.4.4), δηλαδή σε κάθε κορυφή του ενώνονται ένα τρίγωνο με τρία τετράγωνα. Συνολικά, 6 από τα 18 τετράγωνα ενώνονται με τρίγωνα μόνο στις κορυφές τους, ενώ τα υπόλοιπα 12 τετράγωνα μοιράζονται τις πλευρές τους με τρίγωνα.

Δώδεκα από τις τετραγωνικές έδρες του πολυέδρου είναι συνεπίπεδες με τις 12 έδρες του ρομβικού δωδεκαέδρου, το οποίο είναι δυϊκό του κυβοκτάεδρου, εξού και το όνομα *ρομβοκυβοκτάεδρο*.

## Γεωμετρικά χαρακτηριστικά ρομβοκυβοκτάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το ρομβοκυβοκτάεδρο μπορεί να προέλθει από τον κύβο, εάν αποκοπούν όλες οι ακμές του, έτσι ώστε στη θέση των ακμών του αρχικού κύβου να σχηματιστούν νέα τετράγωνα, ενώ στις κορυφές του να σχηματιστούν τρίγωνα. Με τον ίδιο τρόπο μπορεί να προέλθει και από το δυϊκό πολύεδρο του κύβου, το οκτάεδρο.

Ένας άλλος τρόπος κατασκευής του ρομβοκυβοκτάεδρου είναι να λάβουμε έναν κύβο και να απομακρύνουμε προς τα έξω (σε σχέση με το κέντρο του) όλες τις έδρες του κατά ορισμένη απόσταση (διατηρώντας το μέγεθος και τον προσανατολισμό τους), να κάνουμε το ίδιο και με ένα οκτάεδρο (που έχει το ίδιο κέντρο και την ίδια ακμή με τον κύβο) και, τέλος, να καλύψουμε τα κενά που θα δημιουργηθούν με τετράγωνα. Έτσι το καινούριο στερεό (το ρομβοκυβοκτάεδρο) θα έχει ως έδρες τα 6 τετράγωνα του κύβου, τα 8 τρίγωνα του οκταέδρου και τα 12 νέα τετράγωνα που θα δημιουργηθούν (σύνολο εδρών: 26).

## Πηγές - Παραπομπές
* *Weisstein, Eric W., [http://mathworld.wolfram.com/SmallRhombicuboctahedron.html Small Rhombicuboctahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Εθνική Σενεγάλης (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Σενεγάλης** αντιπροσωπεύει τη Σενεγάλη στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Σενεγαλέζικης Ομοσπονδίας Καλαθοσφαίρισης (*Fédération Sénégalaise de Basket-Ball*).

## Συμμετοχή σε διεθνείς διοργανώσεις
Αποτελεί την ομάδα με τα περισσότερα μετάλλια σε Αφρικανικά Πρωταθλήματα, καθώς και σε συμμετοχές σε διοργανώσεις παγκόσμιας εμβέλειας.

## Κατατάξεις σε διεθνείς διοργανώσεις

; Πορεία σε Ολυμπιακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Ολυμπιακούς Αγώνες:


; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Παγκόσμια Πρωταθλήματα FIBA:


; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Αφρικανικά Πρωταθλήματα (Afrobasket):


; Πορεία σε Παναφρικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Παναφρικανικούς Αγώνες:



; Πορεία σε Αγώνες της Φραγκοφωνίας:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Αγώνες της Φραγκοφωνίας:



## Δείτε επίσης
* Εθνική Σενεγάλης (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Senegal, ιστορικό ανά έτος στον επίσημο ιστότοπο των αρχείων της FIBA. 
* Fédération Sénégalaise de Basket-Ball, επίσημος ιστότοπος. 

 

Σενεγαλη
Γυναικων
Εθνική Σομαλίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Σομαλίας** αντιπροσωπεύει τη Σομαλία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Σομαλίας (*Somali Basketball Federation*).

## Συμμετοχή σε διεθνείς διοργανώσεις
Η Σομαλία δεν έχει μέχρι σήμερα λάβει ποτέ μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα Γυναικών.

Μετρά δύο συμμετοχές στο Αφρικανικό Πρωτάθλημα (Afrobasket) που διοργανώνει η FIBA Africa, αρχικά το 1968 και κατόπιν το 1979. Στη δεύτερη περίσταση, οπότε ήταν και η διοργανώτρια χώρα, η Σομαλία κατέκτησε το ασημένιο μετάλλιο. Τις τελευταίες δεκαετίες η χώρα απέχει από το θεσμό.

Η Σομαλία διαθέτει επίσης το δικαίωμα συμμετοχής στους Παναφρικανικούς Αγώνες και στους Παναραβικούς Αγώνες υπό τη σκέπη της Διεθνούς Ολυμπιακής Επιτροπής.

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Σομαλίας σε Αφρικανικά Πρωταθλήματα (Afrobasket):


; Πορεία σε Παναφρικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Σομαλίας σε Παναφρικανικούς Αγώνες:



; Πορεία σε Παναραβικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Σομαλίας σε Παναραβικούς Αγώνες: 


## Δείτε επίσης
* Εθνική Σομαλίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Somalia, ιστορικό ανά έτος στον επίσημο ιστότοπο των αρχείων της FIBA. 
* Somali Basketball Federation, πληροφορίες στον επίσημο ιστότοπο της Ολυμπιακής Επιτροπής της Σομαλίας. 

 

Σομαλια
Γυναικων
Λίνφορντ Κρίστι

Ο **Λίνφορντ Κρίστι** (*Linford Cicero Christie*, 2 Απριλίου 1960) είναι πρώην σπρίντερ από την Μεγάλη Βρετανία. Έχει κερδίσει χρυσό μετάλλιο στα 100μ. στους Ολυμπιακούς Αγώνες το 1992, στο Παγκόσμιο Πρωτάθλημα Ανοιχτού Στίβου το 1993 καθώς και σε τρία πανευρωπαϊκά πρωταθλήματα ανοιχτού στίβου και σε τρία κλειστού στίβου. Επίσης έχει κερδίσει τρία χρυσά μετάλλια στα 100μ και στη σκυταλοδρομία 4Χ100 στους Αγώνες της Κοινοπολιτείας (Commonwealth Games). Είναι ο κάτοχος του ρεκόρ Μεγάλης Βρετανίας στα 100μ. (2011) και είναι ο πρώτος Ευρωπαίος που έτρεξε τα 100μ σε χρόνο κάτω από τα 10 δευτερόλεπτα. 

## Παραπομπές


Κατηγορία:Δρομείς ταχύτητας
Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
ΕΚΕΜΕΛ

Το **Ευρωπαϊκό Κέντρο Μετάφρασης Λογοτεχνίας και Επιστημών** είναι μη κερδοσκοπικός οργανισμός. Ιδρύθηκε το 2001 με  επιδίωξή του να αναδείξει μια νέα γενιά μεταφραστών και να συμβάλει στη βελτίωση της ποιότητας της λογοτεχνικής μετάφρασης και των επιστημών του ανθρώπου. Για αυτό το λόγο λειτουργεί ένα διετές κέντρο σπουδών με τμήματα από τα αγγλικά, γαλλικά, γερμανικά, ιταλικά και ισπανικά προς τα ελληνικά και αντιστρόφως. Επίσης σε συνεργασία με τα Ινστιτούτα της Αθήνας (Ελληνοαμερικανική Ένωση, Ινστιτούτο Γκαίτε, Ινστιτούτο Θερβάντες και Ιταλικό Μορφωτικό Ινστιτούτο) απονέμει τα Βραβεία Λογοτεχνικής Μετάφρασης σε μεταφραστές της αγγλόφωνης, γερμανικής, ισπανόφωνης, ιταλικής και γαλλόφωνης λογοτεχνίας. 

## Πηγές
*ΔΗΜΗΤΡΑ ΡΟΥΜΠΟΥΛΑ, Περικοπές και εννέα απολύσεις, Έθνος, 20/5/2010
*ΒΑΣΙΛΗΣ Κ. ΚΑΛΑΜΑΡΑΣ, Μεταφραστικό καλοκαίρι με σπουδαίες συνεργασίες, Ελευθεροτυπία, Δευτέρα 27 Ιουνίου 2011
*Ekemel, [ Ευρωπαϊκό Κέντρο Μετάφρασης


[Κατηγορία:Μη κερδοσκοπικοί οργανισμοί]
Αδερματογλυφία

Με τον όρο **αδερματογλυφία** ορίζεται η γονιδιακή διαταραχή του ανθρώπινου DNA το οποίο έχει ως σύμπτωμα την μη ύπαρξη εκείνων των ανάγλυφων γραμμών  του δέρματος στις οποίες οφείλεται η ύπαρξη των δακτυλικών αποτυπωμάτων. 

Υπό φυσιολογικές συνθήκες, η επιφάνεια των ανθρώπινων δακτύλων καλύπτεται με μοτίβο γραμμών οι οποίες σχηματίζονται κατά την ανάπτυξη του εμβρύου όταν ακόμα αυτό βρίσκεται στην μήτρα. Η μη ύπαρξη των γραμμών αυτών φέρεται να οφείλεται στην μετάλλαξη του γονιδίου SMARCAD1. Παρόλο που η φυσιολογική λειτουργία του γονιδίου παραμένει άγνωστη ακόμα, εικάζεται όμως ότι ο ρόλος του είναι να βοηθά τα κύτταρα το δέρματος να λαμβάνουν συγκεκριμένη διάταξη. Η διαταραχή αυτή είναι εξαιρετικά σπάνια αφού έως και το 2011 μόλις τέσσερις περιπτώσεις έχουν επίσημα καταγραφεί.  
 
## Παραπομπές


Κατηγορία:Γενετικές διαταραχές
Κατηγορία:Σπάνιες ασθένειες
1275 Κιμβρία

μικρογραφία|3D μοντέλο του αστεροειδούς 1275 Κιμβρία
Η **Κιμβρία** (*Cimbria*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,644. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τον αρχαίο λαό των Κίμβρων.

## Φυσικά χαρακτηριστικά
Η μέση διάμετρος της Κιμβρίας εκτιμάται σε 28,65 χιλιόμετρα. Ο φασματικός τύπος της είναι **X** (κατά Tholen), ενώ το γεωμετρικό άλβεδό της είναι 0,1109. Η Κιμβρία περιστρέφεται γύρω από τον εαυτό της μία φορά κάθε 5 ώρες και 39 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κιμβρια
Σφυροκέφαλος

Οι **σφυροκέφαλοι** (γνωστοί και ως *ζύγαινες*, *σφύραινες* και **σφύρνες**) είναι καρχαρίες που ανήκουν στην τάξη καρχαρινόμορφα με χαρακτηριστική και ασυνήθιστη δομή κεφαλιού, το οποίο επιπεδοποιείται και επεκτείνεται σαν σφυρί. Οι σφυροκέφαλοι αποτελούν την οικογένεια **σφυρνίδες** και χωρίζονται σε δύο γένη, το γένος **[[Σφύρνα]]** και το γένος **[[Ευσφύρα]]** που περιλαμβάνει μόνο ένα είδος. Ο ρόλος της δομής του κεφαλιού δεν είναι επακριβώς γνωστός, με θεωρίες να υποστηρίζουν ότι οξύνει τις αισθήσεις ή ότι βοηθάει στην μετακίνηση και στην χειραγώγηση της λείας. Οι σφυροκέφαλοι συχνάζουν κοντά στις ακτές και είναι από τα λίγα είδη καρχαριών που σχηματίζουν κοπάδια. Το μήκος ποικίλει ανάλογα με το είδος από 0,9 σε 6 μέτρα και φτάνουν σε βάρος το μισό τόνο.

Έχει ειπωθεί ότι το σχήμα του κρανίου βελτιώνει την όραση του σφυροκέφαλου. Η θέση των ματιών δίνει στον καρχαρία στερεοσκοπική όραση, καθώς και πλήρη ορατότητα 360 μοιρών στο κάθετο άξονα, που σημαίνει ότι μπορούν να δουν τόσο πάνω, όσο και κάτω συνέχεια. Επίσης το σχήμα του κρανίου μπορεί να βοηθάει στην ευρύτερη κατανομή των φυσίγγιων του Λορετζίνι, βελτιώνοντας την αίσθηση των ηλεκτρικών πεδίων και βοηθώντας με αυτό το τρόπο το σφυροκέφαλο να εντοπίσει ευκολότερα την λεία του.

## Είδη

*Γένος *[[Ευσφύρα]]* (*Eusphyra*) (Gill, 1862)
***[[Eusphyra blochii]]* (Cuvier, 1817) (Winghead shark)
*Γένος *[[Σφύρνα]]* (Rafinesque, 1810)
***[[Sphyrna corona]]* (S. Springer, 1940) 
***[[Sphyrna couardi]]* (Cadenat, 1951)
***[[Sphyrna lewini]]* (E. Griffith & C. H. Smith, 1834)
***[[Sphyrna media]]* (S. Springer, 1940) 
***[[Sphyrna mokarran]]* (Rüppell, 1837)
***[[Sphyrna tiburo]]* (Linnaeus, 1758) 
***[[Sphyrna tudes]]* (Valenciennes, 1822)
***[[Sphyrna zygaena]]* (Linnaeus, 1758) 

## Πηγές

## Εξωτερικοί σύνδεσμοι

Κατηγορία:Καρχαρινόμορφα
Κατηγορία:Καρχαρίες
Love Is Here and Now You're Gone

thumb|right|200px|Εναλλακτικό εξώφυλλο του τραγουδιού

Το **Love Is Here and Now You're Gone** είναι τραγούδι των The Supremes, που κυκλοφόρησε η δισκογραφική εταιρεία Motown. 

Το τραγούδι γράφτηκε από το τρίο Χόλλαντ-Ντοζιέρ-Χόλλαντ, έγινε το δεύτερο συνεχόμενο number-one pop single από το άλμπουμ των Supremes, *[[The Supremes Sing Holland–Dozier–Holland]]* και το ένατο chart-topper στο ''Billboard'' Hot 100 των ΗΠΑ, φθάνοντας στη κορυφή στον Μάρτιο του 1967. 

## Προϊστορία

### Ιστορία

Το τραγούδι, που περιγράφει μια σχέση στις αρχικές σκηνές του χωρισμού (*You persuaded me to love you/And I did/But instead of tenderness/I found heartache instead*), περιέχει πολλές ομιλίες από την Νταϊάνα Ρος, που εκφράζει τον διάλογο της σε δραματική φωνή. Το τραγούδι έχει στοιχεία από ταινίες του Χόλιγουντ και από το «μπαρόκ ροκ» των The Left Banke.

Το τραγούδι ηχογραφήθηκε στο Λος Άντζελες, χιλιάδες μίλια μακριά από το στούντιο ηχογράφησης της Motown, Hitsville U.S.A.. Το *Love Is Here, and Now You're Gone* ήταν στη 1η θέση του U.S. ''Billboard'' Hot 100 για μια εβδομάδα, από τις 4 Μαρτίου μέχρι τις 11 Μαρτίου του 1967, και έγινε ένα από τα εννέα number-one single του συγκροτήματος. Το single ήταν επίσης το έκτο number one τραγούδι του συγκροτήματα στα τσαρτ R&B. Το συγκρότημα εκτέλεσε το τραγούδι τη Κυριακή, 22 Ιανουαρίου 1967, στο *[[The Andy Williams Show]]* του NBC, και έφθασε στη 1η θέση δύο εβδομάδες αργότερα. Ο στιχουργός Έντι Χόλλαντ θεωρεί το *Love is Here* ως το αγαπημένο του κομμάτι από τις Supremes.

### Προσωπικό

* Κύρια φωνητικά από την Νταϊάνα Ρος
* Backing φωνητικά από τους Φλόρενς Μπάλλαρντ, Μέρι Βίλσον και The Andantes
* Όργανα από μουσικούς του Λος Άντζελες
* Σύνθεση: Μπράιαν Χόλλαντ, Λαμόντ Ντοζιέρ και Έντβαρντ Χόλλαντ Τζούνιορ
* Παραγωγή: Μπράιαν Χόλλαντ και Λαμόν Ντοζιέρ

### Τσαρτ

## Επανεκτελέσεις

Ο Μάικλ Τζάκσον αργότερα εκτέλεσε το *Love Is Here, and Now You're Gone* για το άλμπουμ *[[Got to Be There]]*. Στις 45 εκδοχές, ήταν το B-side του τραγουδιού *[[Rockin' Robin (τραγούδι)|Rockin' Robin]]*. Ακούγεται στο επεισόδιο *Jackson And The Beanstalk* στη σειρά κινουμένων σχεδίων των Τζάκσον 5, το 1971.

Η Τάμι Λιν εκτέλεσε το κομμάτι με τον τίτλο *Love Here and Now You're Gone* στο πρώτο της άλμπουμ, *Love Is Here and Now You're Gone* το 1972.

Ο Φιλ Κόλλινς συμπεριέλαβε το τραγούδι στο άλμπουμ *[[Going Back (άλμπουμ, Φιλ Κόλλινς)|Going Back]]*.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Τραγούδια του 1967
Κατηγορία:Singles του 1967
Κατηγορία:Singles της Motown
Κατηγορία:Νούμερο 1 singles στα Billboard Hot 100
Τελικός Κυπέλλου Πρωταθλητριών 1971

Ο **τελικός για το [[Κύπελλο Πρωταθλητριών Ομάδων Ευρώπης 1970-71]]** πραγματοποιήθηκε στο Στάδιο Γουέμπλεϊ, Λονδίνο, στις 2 Ιουνίου 1971, με αντιμέτωπους τον Άγιαξ και τον Παναθηναϊκό. Ο Άγιαξ του Γιόχαν Κρόιφ ήταν ανώτερος και κέρδισε τον αγώνα με 2-0. Ο Παναθηναϊκός έγινε η πρώτη ελληνική ομάδα που έπαιξε σε ευρωπαϊκό τελικό. 

Ο Άγιαξ απέκλεισε στον πρώτο γύρο την αλβανική ΚΦ Τίρανα με 2-0 εντός και 2-2 εκτός, την ελβετική Βασιλεία στο δεύτερο γύρο με 3-0 εντός και 2-1 εκτός, τη σκωτσέζικη Σέλτικ στα προημιτελικά με 3-0 εντός και 0-1 εκτός, ενώ στα ημιτελικά επικράτησε της Ατλέτικο Μαδρίτης με 3-0 εντός και 0-1 εκτός. Ο Παναθηναϊκός απέκλεισε διαδοχικά τη Ζενές Ες  από το Λουξεμβούργο με 5-0 και 2-1, τη Σλόβαν Μπρατισλάβας με 3-0 και 1-2, την Έβερτον με 0-0 και 1-1 (εκτός έδρας γκολ) και τον Ερυθρό Αστέρα πάλι με το εκτός έδρας γκολ (3-0 και 1-4).

Υπό το βλέμμα 83.179 θεατών στο κατάμεστο Στάδιο Γουέμπλεϊ, ο Άγιαξ πήρε το προβάδισμα στο 5ο λεπτό με τον Βαν Ντάικ. Ο Άγιαξ σκόραρε ξανά στο 87ο λεπτό, όταν ο Άρι Χάαν πέτυχε το 2-0 (το σουτ του κόντραρε πάνω στον  Άνθιμο Καψή και κατέληξε στα δίχτυα του Παναθηναϊκού).

## Τα παιχνίδια ως τον Τελικό

## Ο Αγώνας

## Παραπομπές


## Εξωτερικές Συνδέσεις
* 1970-71 season at UEFA website

## Πηγές

Κατηγορία:Κύπελλο Πρωταθλητριών Ευρώπης
Κατηγορία:Παναθηναϊκός (ποδόσφαιρο)
Ιταλικές ευρωεκλογές 2009

Οι **ιταλικές ευρωεκλογές 2009** διεξήχθησαν το Σάββατο 6 και την Κυριακή 7 Ιουνίου 2009, κατόπιν απόφασης της Ιταλικής κυβέρνησης στις 8 Δεκεμβρίου 2008, ταυτόχρονα με τις τοπικές επαρχιακές και δημοτικές εκλογές (ιτ.:Elezioni amministrative). Εκλέχθηκαν 72  ευρωβουλευτές οι οποίοι  και αντιπροσώπευσαν την Ιταλία  στο  Ευρωπαϊκό Κοινοβούλιο την περίοδο 2009-2014,

Συνήθως στην Ιταλία οι εκλογές διεξάγονται το διήμερο Κυριακή Δευτέρα. Οι ευρωεκλογές όμως διεξάγονται το σαββατοκύριακο έτσι ώστε να λήγουν ταυτόχρονα και κατ’ επέκταση τα αποτελέσματα να βγαίνουν ταυτόχρονα σε όλη της Ευρωπαϊκή Ένωση. Ένα εκλογικό όριο 4% δημιουργήθηκε από το Ιταλικό Κοινοβούλιο .

Η έκβαση των εκλογών ήταν νικηφόρα για τον Πρωθυπουργό Σίλβιο Μπερλουσκόνι αφού τα κόμματα που υποστήριζαν την κυβέρνηση κέρδισαν την πλειοψηφία των εδρών (38 έδρες) έναντι 34 εδρών της οποίες κέρδισαν συνολικά τα κόμματα της αντιπολίτευσης.

## Αποτελέσματα

## Αναφορές


Κατηγορία:Ιταλικές εκλογές
Ιταλία
Κατηγορία:Ευρωεκλογές ανά κράτος-μέλος
Ιταλικές ευρωεκλογές 1999

Οι **εκλογές του 1999 του Ευρωπαϊκού Κοινοβουλίου στην Ιταλία** αφορούσαν την εκλογή ευρωβουλευτών από την Ιταλία στο Ευρωπαϊκό Κοινοβούλιο το 1999.

## Αποτελέσματα
## Βλέπε επίσης


## Αναφορές




Κατηγορία:Ιταλικές εκλογές
Κατηγορία:Εκλογές του 1999
Δημήτριος Μεσθενέας

Ο **Δημήτριος Μεσθενέας** (Θεσσαλονίκη, μέσα 18ου αιώνα - Μεσολόγγι, 10 Απριλίου 1826) ήταν αγωνιστής της Ελληνικής Επανάστασης του 1821 και τυπογράφος κατά την πολιορκία του Μεσολογγίου.

## Βιογραφικά στοιχεία

Ο Δημήτριος Μεσθενέας γεννήθηκε στα μέσα του 18ου αιώνα στη Θεσσαλονίκη. Κατάγονταν από παλιά και επιφανή οικογένεια της Θεσσαλονίκης και το πραγματικό του επώνυμο ήταν *Μεστανές* ή *Μεστενές*. Τον Σεπτέμβριο του 1820 συνελήφθη και φυλακίστηκε από τις Οθωμανικές αρχές στη Θεσσαλονίκη με την κατηγορία ότι δίδασκε απαγορευμένα επαναστατικά τραγούδια του Ρήγα Φεραίου στα παιδιά του.

Με την έκρηξη της Ελληνικής Επανάστασης του 1821 κατάφερε να μεταβεί στα πεδία των μαχών στη νότια Ελλάδα. Το 1823 πολεμούσε για την απελευθέρωση (το επίθετό του έχει πλέον μετατραπεί σε *Μεσθανές*). Το φθινόπωρο του 1823 μετέβη στο Μεσολόγγι και αγωνίστηκε μέσα στην πόλη κατά τη διάρκεια της πολιορκίας της. Έχει ήδη εξωραΐσει το επίθετό του σε *Μεσθενεύς*.

Τον Οκτώβριο του 1824, μετά από πρόσκληση του Μεσθενέα ήρθε στο Μεσολόγγι για να συμμετάσχει στον αγώνα, και ο γαμπρός του Γεώργιος Κυριάκης, ξάδερφος του Θεσσαλονικέα Εμμανουήλ Κυριακού, προξένου της Δανίας στη Θεσσαλονίκη. Στο Μεσολόγγι, ο Μεσθενέας γνωρίστηκε με τον Άγγλο συνταγματάρχη και φιλέλληνα Λέστερ Στάνχοουπ, ο οποίος τον συνέστησε στον Ελβετό φιλέλληνα και δημοκράτη Γιόχαν Γιάκομπ Μάγιερ, ως ιδιαίτερα ευφυή άνθρωπο. Τότε ο Μεσθενέας με τον  Μάγερ εξέδωσαν την εφημερίδα Ελληνικά Χρονικά και ο Μεσθενέας ανέλαβε την εκτύπωσή της, λόγω της εμπειρίας του στην τυπογραφία. Διέθετε ελάχιστο προσωπικό, αποτελούμενο από 3 με 5 άτομα με επικεφαλής το Μεσθενέα. Ο Μεσθενέας τύπωσε μάλιστα για πρώτη φορά στο Μεσολόγγι και τον Ύμνο εις την Ελευθερίαν του Διονύσιου Σολωμού, το 1825.

Ο Μεσθενέας σκοτώθηκε κατά την έξοδο του Μεσολογγίου, στις 10 Απριλίου 1826. Συγγενής του (πιθανόν γιος του) ήταν ο Γεώργιος Μεσθενέας που στα τέλη Νοεμβρίου-αρχές Δεκεμβρίου του 1827 υπέβαλε τους όρους του στην κυβέρνηση προκειμένου να αναλάβει την έκδοση της *Εθνικής Τυπογραφίας* (Γενική Εφημερίδα της Ελλάδος), ως εργολάβος του δημοσίου με συμφέροντες όρους. Ο διευθυντής τότε της *Εφημερίδας*, Γεώργιος Χρυσηίδης αντιτάχθηκε και τελικά οι όροι δεν έγιναν δεκτοί.

## Παραπομπές



## Αναφορές

* Ντίνος Χριστιανόπουλος, "Δημήτριος Μεσθενεύς, ο Θεσσαλονικιός τυπογράφος του Αγώνα και εκδότης του *Υμνου* του Σολωμού"

Κατηγορία:Αγωνιστές του 1821
Κατηγορία:Έλληνες τυπογράφοι
Κατηγορία:Έξοδος του Μεσολογγίου
Γεώργιος Κυριάκης

Ο **Γεώργιος Κυριάκης** ή **Κυριακού** ήταν, αγωνιστής της Ελληνικής Επανάστασης του 1821  από τη Θεσσαλονίκη.

## Βιογραφικά στοιχεία

Ο Γεώργιος Κυριάκης γεννήθηκε στα μέσα του 18ου αιώνα στη Θεσσαλονίκη. Κατάγονταν από την παλιά και επιφανή οικογένεια *Κυριακού* της Θεσσαλονίκης. Ήταν ξάδερφος του Εμμανουήλ Κυριακού, προξένου της Δανίας στη Θεσσαλονίκη. Τον Οκτώβριο του 1824, μετά από πρόσκληση του κουνιάδου του Δημήτριου Μεσθενέα μετέβη στο Μεσολόγγι για να συμμετάσχει στον αγώνα. Αγωνίστηκε καθ’ όλη τη διάρκεια της πολιορκίας του Μεσολογγίου. 

## Αναφορές



Κατηγορία:Αγωνιστές του 1821
Κατάλογος Προέδρων της Κάτω Βουλής της Ιταλίας

Αυτή είναι μια λίστα των Προέδρων της Βουλής των Αντιπροσώπων από το Βασίλειο της Σαρδηνίας έως τις ημέρες μας.

## Βασίλειο της Σαρδηνίας (1848-1860)

## Βασίλειο της Ιταλίας (1861-1946)

## [[Consulta Nazionale]] (1945-1946)

## [[Συντακτική Συνέλευση]] (1946-1948)

## Ιταλική δημοκρατία (1948-σήμερα)

## Δείτε επίσης
*Βουλή των Αντιπροσώπων (Ιταλία)

Κατηγορία:Πολιτική της Ιταλίας
προεδρων της κατω βουλης της ιταλιας
Μπέντζαμιν Μπλουμ

Ο **Μπέντζαμιν Σάμιουελ Μπλουμ** (21 Φεβρουαρίου 1913 – 13 Σεπτεμβρίου 1999) ήταν Αμερικανός Ψυχολόγος της Εκπαίδευσης, ο οποίος συνεισέφερε στην ταξινόμηση των εκπαιδευτικών στόχων και στη θεωρία της *Mastery learning*. Επίσης, διήθυνε μια ερευνητική ομάδα, η οποία διεξήγαγε μια σημαντική έρευνα σχετικά με την ανάπτυξη εξαιρετικού ταλέντου, τα αποτελέσματα της οποίας είναι σχετικά με την αναζήτηση  της υπεροχής, του εξαιρετικού επιτεύγματος και της ανωτερότητας.

## Βιογραφία
Ο Μπέντζαμιν Μπλουμ  γεννήθηκε στις 21 Φεβρουαρίου του 1913 στο Λάνσφορντ της Πενσυλβάνια. Το 1935 απέκτησε τα διπλώματα Μπάτσελορ και Μάστερ από το Πανεπιστήμιο της Πενσυλβάνια. Το Μάρτιο του 1942, έλαβε το Διδακτορικό του στη Ψυχολογία της Εκπαίδευσης από το Πανεπιστήμιο του Σικάγο. Πέθανε στις 13 Σεπτεμβρίου 1999.

## Παραπομπές


## Βιβλιογραφία
* Bloom, Benjamin S. (1980). *All Our Children Learning*. New York: McGraw-Hill.
* Bloom, Benjamin S. *Taxonomy of Educational Objectives* (1956). Published by Allyn and Bacon, Boston, MA. Copyright (c) 1984 by Pearson Education.
* Bloom, B. S. (ed). (1985). *Developing Talent in Young People*. New York: Ballentine Books.
* Eisner, Eliot W. "Benjamin Bloom: 1913-1999." *Prospects, the quarterly review of comparative educatio*n (Paris, UNESCO: International Bureau of Education), vol. XXX, no. 3, September 2000. Retrieved from http://www.ibe.unesco.org/publications/ThinkersPdf/bloome.pdf  on April 10, 2009.

Κατηγορία:Αμερικανοί ψυχολόγοι
Άγγελος Τόλκας

Ο **Άγγελος Τόλκας** (Βέροια, 6 Αυγούστου 1978) είναι Έλληνας πολιτικός και δικηγόρος παρ' Αρείω Πάγω. Διατηρεί Δικηγορικό Γραφείο στη Βέροια.

Έχει διατελέσει Βουλευτής Ημαθίας με τον ΣΥ.ΡΙΖ.Α. - Προοδευτική Συμμαχία (2019-2023) και το ΠΑ.ΣΟ.Κ.(2009-2012),  υφυπουργός Μεταναστευτικής Πολιτικής (2019) στην Κυβέρνηση του Αλέξη Τσίπρα και πρώην Υφυπουργός παρά τω Πρωθυπουργώ (2011) στην Κυβέρνηση του Γιώργου Παπανδρέου.

## Βιογραφικά στοιχεία
Ο Άγγελος Τόλκας γεννήθηκε στις 6 Αυγούστου 1978 στη Νάουσα Ημαθίας. 

Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης και έκανε μεταπτυχιακές σπουδές στο Δίκαιο των Επιχειρήσεων και το Εργασιακό Δίκαιο στο Δημοκρίτειο Πανεπιστήμιο Θράκης, στην Κομοτηνή. Έχει δημοσιεύσει εργασίες για το Γενικό Εμπορικό Μητρώο, το Εμπορικό Σήμα, την Απελευθέρωση της Αγοράς Ενέργειας και την Κρατική Χρηματοδότηση των πολιτικών κομμάτων. Μιλά αγγλικά και γαλλικά.  

Κατά τα φοιτητικά του χρόνια, ήταν για 3 χρόνια πρόεδρος της «Κίνησης Νέων για την Ευρώπη» (AEGEE).  

Έχει διατελέσει Πρόεδρος του Εθνικού Συστήματος Υποδομών Ποιότητας (ΕΣΥΠ). 

### Πολιτική
Από το 2007 συμμετέχει ως εκλεγμένος σύμβουλος Ημαθίας στο Νομαρχιακό Συμβούλιο. 

Στις εθνικές εκλογές του Σεπτεμβρίου του 2007 συμμετείχε στο ψηφοδέλτιο του ΠΑ.ΣΟ.Κ. ως υποψήφιος βουλευτής Ημαθίας και κατετάγη πέμπτος.

Στις εθνικές εκλογές της 4ης Οκτωβρίου 2009 εξελέγη με το ΠΑ.ΣΟ.Κ. βουλευτής Ημαθίας. Στις 3 Αυγούστου 2011 ορκίστηκε υφυπουργός Επικρατείας έως τη λήξη της θητείας της κυβέρνησης Παπανδρέου και την αντικατάστασή του από την κυβέρνηση Παπαδήμου. Στις εκλογές της 6ης Μαΐου 2012 επανεκλέγεται βουλευτής, αλλά στις επαναληπτικές εκλογές της 17ης Ιουνίου 2012 το ΠΑ.ΣΟ.Κ. χάνει την έδρα στην τετραεδρική περιφέρεια της Ημαθίας.

Τον Δεκέμβριο του 2015 ανέλαβε γραμματέας του Τομέα Παιδείας του ΠΑΣΟΚ. Στις 10 Μαΐου 2018, ανέλαβε γραμματέας στον Τομέα Αυτοδιοίκησης του Κινήματος Αλλαγής και τον Ιούνιο 2018 ανακοινώθηκε η συμμετοχή του στην Επιτροπή για τη συγκρότηση των ψηφοδελτίων του Κινήματος Αλλαγής για την Τοπική Αυτοδιοίκηση. Στις 9 Οκτωβρίου 2018, παραιτήθηκε από το Κινήμα Αλλαγής, καθώς ήρθε σε σύγκρουση με την ηγεσία του κόμματος σχετικά με την πολιτική κατεύθυνση του νέου φορέα και τις συμμαχίες για τα ψηφοδέλτια των εκλογών της τοπικής αυτοδιοίκησης.

Στις 15 Φεβρουαρίου 2019, μετά την αποχώρηση των ΑΝΕΛ από τον κυβερνητικό συνασπισμό, ορίστηκε από τον πρωθυπουργό Αλέξη Τσίπρα, υφυπουργός Μεταναστευτικής Πολιτικής στην κυβέρνηση ΣΥΡΙΖΑ.

Στις εθνικές εκλογές του Ιουλίου του 2019 έθεσε υποψηφιότητα στην Ημαθία με τον ΣΥ.ΡΙΖ.Α. - Προοδευτική Συμμαχία κι εκλέχτηκε Βουλευτής Ημαθίας

Στις εθνικές εκλογές της 21ης Μαΐου 2023 εξελέγη Βουλευτής Ημαθίας με τον ΣΥ.ΡΙΖ.Α. - Προοδευτική Συμμαχία.

Στις εθνικές εκλογές της 25ης Ιουνίου 2023 ο ΣΥ.ΡΙΖ.Α λόγω εκλογικού νόμου χάνει την έδρα στην τετραεδρική περιφέρεια της Ημαθίας .

## Παραπομπές


Κατηγορία:Έλληνες υφυπουργοί Μεταναστευτικής Πολιτικής
Κατηγορία:Έλληνες υφυπουργοί παρά τω Πρωθυπουργώ
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ημαθίας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Πολιτικοί-επέκταση
Γιάννης Δριβελέγκας

Ο **Γιάννης Δριβελέγκας** είναι Έλληνας πολιτικός και βουλευτής Χαλκιδικής.

## Βιογραφικά στοιχεία
Ο Γιάννης Δριβελέγκας γεννήθηκε το 1951 στη Θεσσαλονίκη και κατοικεί στην Καλάνδρα Χαλκιδικής. Είναι απόφοιτος του Φυσικομαθηματικού τμήματος του Α.Π.Θ. (Μαθηματικός) και αγρότης στο επάγγελμα. Εξελέγη βουλευτής Χαλκιδικής το 1993, το 2004, το 2007, το 2009, τον Μάιο και τον Ιούνιο του 2012 και τον Ιανουάριο του 2015. Κατά την περίοδο του 2007 – 2009, διετέλεσε αναπληρωτής γραμματέας της Κ.Ο. του ΠΑΣΟΚ και εισηγητής του Κ.Τ.Ε. τουρισμού. Από τον Οκτώβριο του 2009 μέχρι τον Ιούνιο του 2011 ήταν πρόεδρος της Διαρκούς Επιτροπής Παραγωγής και Εμπορίου και μέλος της Διαρκούς Επιτροπής Εθνικής Άμυνας και Εξωτερικών Υποθέσεων, της Βουλής των Ελλήνων. Διετέλεσε επίσης, επί σειρά ετών, γραμματέας του Αγροτικού Τομέα της Κεντρικής Επιτροπής του ΠΑΣΟΚ, μέλος της διοίκησης της ΠΑΣΕΓΕΣ και πρόεδρος της *Ενωσης Αγροτικών Συνεταιρισμών* Χαλκιδικής. 

Διατέλεσε Υφυπουργός Αγροτικής Ανάπτυξης και Τροφίμων επί κυβερνήσεως Γιώργου Παπανδρέου και επί κυβερνήσεως Λουκά Παπαδήμου.

Στις 9 Ιουλίου 2013, εξελέγη από την Ολομέλεια του Ελληνικού Κοινοβουλίου Ε΄ Αντιπρόεδρος της Βουλής των Ελλήνων, διαδεχόμενος τον Λεωνίδα Γρηγοράκο, μετά από πρόταση του προέδρου της Κ.Ο. του ΠΑΣΟΚ.

## Υποσημειώσεις


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Αγροτικής Ανάπτυξης και Τροφίμων
Κατηγορία:Βουλευτές Χαλκιδικής
Κατηγορία:Αντιπρόεδροι της Βουλής των Ελλήνων
Κατηγορία:Αγρότες
Κανγκτσενγιούνγκα

thumb|250px|Το όρος Κανγκτσεγιούνγκα
Το **Κανγκτσενγιούνγκα** (Νεπαλικά: कञ्चनजङ्घा *Kangchenjunga*) βρίσκεται στα ινδονεπαλικά σύνορα στην οροσειρά Ιμαλάια και είναι το τρίτο ψηλότερο βουνό στη Γη μετά το όρος Έβερεστ και το Κ2, με υψόμετρο 8.586 μέτρα. Υψώνεται στα 8.586 μ σε ένα τομέα των Ιμαλαΐων που αποκαλείται *Κανγκτσενγιούνγκα Χιμάλ* που έχει όριο δυτικά τον ποταμό Ταμούρ και ανατολικά τον ποταμό Τεέστα. Το Κανγκτσενγιούνγκα Χιμάλ βρίσκεται στο ανατολικό Νεπάλ και Σικκίμ, στην Ινδία.

## Όνομα
Το όνομα Κανγκτσενγιούνγκα σημαίνει «οι πέντε θησαυροί του χιονιού», καθώς έχει πέντε κορυφές και λατρευόταν πάντα από τους κατοίκους του Νταρτζίιλινγκ και του Σικκίμ. 

## Γεωγραφία
Μέχρι το 1852 θεωρείτο ότι το Κανγκτσενγιούνγκα ήταν το ψηλότερο βουνό στη Γη, όμως υπολογισμοί από την μεγάλη τριγωνομετρική έρευνα έδειξαν ότι το Έβερεστ ήταν το ψηλότερο βουνό και το Κανγκτσενγιούνγκα ήταν τρίτο. Επίσημα η ανακοίνωση έγινε το 1856 

## Αναβάσεις
Οι πρώτοι που ανέβηκαν το Κανγκτσενγιούνγκα ήταν οι Τζο Μπράουν και Τζορτζ Μπαντ που έφτασαν στην κορυφή τις 25 Μαΐου 1955 ως μέλη βρετανικής αποστολής. Σταμάτησαν λίγο κάτω από την κορυφή τιμώντας την υπόσχεση που έδωσαν στον μαχαραγιά του Σικκίμ ότι η κορυφή του βουνού θα έμενε απάτητη. Από τότε όλοι οι ορειβάτες που προσέγγισαν την κορυφή ακολούθησαν αυτή την παράδοση. Άλλα μέλη της συγκεκριμένης αποστολής ήταν οι Τζον Άντζελο Τζάκσον και Τομ ΜακΚίνον.

Το 2018 το Κανγκτσενγιούνγκα κατακτήθηκε για πρώτη φορά από δύο Έλληνες, τον Αντώνη Συκάρη και τον Φώτη Θεοχάρη. Ήταν μέλη μίας αποστολής με 42 ορειβάτες, από τους οποίους έφτασαν στην κορυφή οι 17, στις 20 Μαΐου 2018.

## Παραπομπές σημειώσεις


## Εξωτερικοί σύνδεσμοι

* Kangchenjunga page on Himalaya-Info.org (German)
* Kangchenjunga page on Summitpost.org
* Aleister Crowley's detailed account of the 1905 attempt on Kangchenjunga
* Kangchenjunga History for a more detailed up to date account of the mountain's history and ascents.
* "Kāngchenjunga, India/Nepal" on Peakbagger
* Kangchenjunga on Peakware – photos
* Glacier Research Image Project presents photos tracking 24 years of changes in glaciers at Kangchenjunga.

Κατηγορία:Ιμαλάια
Κατηγορία:Βουνά της Ινδίας
Κατηγορία:Βουνά του Νεπάλ
1276 Υκλία

μικρογραφία|3D μοντέλο του αστεροειδούς 1276 Υκλία
Η **Υκλία (Ucclia)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,579. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή της πόλεως αυτής.

## Φυσικά χαρακτηριστικά
Η μέση διάμετρος της Υκλίας εκτιμάται σε 30,62 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1303. Η Υκλία περιστρέφεται γύρω από τον εαυτό της μία φορά κάθε 4 ώρες και 54,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Υκλια
1279 Ουγκάντα

μικρογραφία|Η τροχιά του αστεροειδούς 1279 Ουγκάντα
Η **Ουγκάντα (Uganda)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,131. Ανακαλύφθηκε το 1933 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη χώρα της Αφρικής.

## Φυσικά χαρακτηριστικά
Η μέση διάμετρος της Ουγκάντας εκτιμάται σε 10 περίπου χιλιόμετρα. Ο φασματικός τύπος της είναι άγνωστος, ενώ ούτε το γεωμετρικό άλβεδό της είναι γνωστό με κάποια ακρίβεια. Η Ουγκάντα περιστρέφεται γύρω από τον εαυτό της πιθανώς μία φορά κάθε 23,2 ώρες, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουγκαντα
Παρκ ντε Σπορ (Αννεσύ)

Το **Παρκ ντε Σπορ** βρίσκεται στην πόλη Ανσί, της Ωτ-Σαβουά (Haute-Savoie). Αποτελεί έδρα της Εβιάν-Τονόν-Γκαγιάρ που αγωνίζεται στη Λιγκ 1 και της Ανσί ΦΚ που αγωνίζεται που αγωνίζεται στην Έβδομη Εθνική Κατηγορία της Γαλλίας, για τη σεζόν 2011-2012.

## Ιστορία
Η κατασκευή του Παρκ ντε Σπορ ξεκίνησε το 1958 μετά από αρκετές αναβολές του σχεδίου, που είχε αρχική ημερομηνία τη δεκαετία του 1930.
Τα εγκαίνιά του έγιναν το Σάββατο 18 Ιουλίου 1964 με μια διοργάνωση στίβου ανάμεσα στην Ιταλία και τη Γαλλία. 

## Περιγραφή
Το χορτάρι του γηπέδου είναι περικυκλωμένο από μια πίστα στίβου μήκους μετρημένη στα 400 μέτρα.
Από τα τέλη Οκτωβρίου του 2011, ένα στέγαστρο καλύπτει τη Νότια Κερκίδα του Παρκ ντε Σπορ ντ' Ανσί.

## Πρόσβαση
Μια στάση "Parc des Sports" σε μικρή απόσταση από το γήπεδο βοηθάει πολλούς φιλάθλους που προσέρχονται στο γήπεδο με τη βοήθεια της τοπικής ένωσης λεωφορείων SIBRA.

## Σημαντικές διοργανώσεις
Το στάδιο υποδέχθηκε τα Πρωταθλήματα Στίβου της Γαλλίας το 1987, το 1993 και το 1994.

Σε διεθνές επίπεδο αποτέλεσε το θέατρο των Παγκοσμίων Πρωταθλημάτων Στίβου Παίδων το 1998, του Ευρωπαϊκού Κυπέλλου Εθνών Στίβου το 2008 όπως και του DécaNation 2010.

## Παραπομπές


## Εξωτερικοί σύνδεσμοι

* λίστα των εγκαταστάσεων του Παρκ ντε Σπορ στο annecyfootballclub.fr
* γήπεδο στην ιστοσελίδα του γαλλικού Υπουργείου Πολιτισμού

Κατηγορία:Στάδια ποδοσφαίρου στη Γαλλία
Κατηγορία:Εβιάν-Τονόν-Γκαγιάρ
Ματίας Μπιέσμιρ

Ο **Ματίας Μπιέσμιρ** (σουηδική προφορά: [bjæʂ.mʏr) είναι Σουηδός ποδοσφαιριστής γεννημένος στις 3 Ιανουαρίου 1986 στην Χέστρα (σουηδικά:Hestra). Πλέον είναι ποδοσφαιριστής της Σίβασπορ. Έχει το ψευδώνυμο "Bjärsa".

## Σταδιοδρομία

Ο Ματίας Μπιέσμιρ άρχισε την καριέρα του από μια ερασιτεχνική ομάδα την Γκρίσμας (Grimsås IF). Έπειτα πήγε στην Χουσκβάρνα και έμεινε εκεί από το 2002 έως το 2004. Είχε 37 συμμετοχές στην Χουσκβάρνα. Μετά έκανε ένα μεγάλο βήμα στην καριέρα του και πήγε στην Γκέτεμποργκ. Σε τέσσερα χρόνια είχε 104 συμμετοχές και 3 γκόλ. Στις 15 Ιουλίου 2009, υπέγραψε ένα 4-ετές συμβόλαιο με τον Παναθηναϊκό. Την πρώτη χρονιά στο τριφύλλι είχε 25 συμμετοχές. Το 2010 δόθηκε δανεικός στην Ρόσενμποργκ, όπου είχε 9 συμμετοχές.

## Εθνική ομάδα

Ο Ματίας έκανε το ντεμπούτο του για τη σουηδική εθνική ομάδα στις 13 Ιανουαρίου 2008 έναντι στην Κόστα Ρίκα. Ο Ματίας Μπιέσμιρ έχει προηγουμένως υπηρετήσει ως αρχηγός για τη Σουηδική ομάδα κάτω των 21 και ήταν επίσης ο αρχηγός και στην ομάδα U21 της Σουηδίας που αγωνίστηκε το 2009 στο Ευρωπαϊκό Πρωτάθλημα U21.

## Πήγές
english wikipedia/Mattias Bjasmyr

Κατηγορία:Σουηδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Ρόσενμποργκ ΜΚ
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Χουσκβάρνα ΦΦ
Κατηγορία:Ποδοσφαιριστές Σίβασπορ
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Τουρκίας
1277 Ντολόρες

μικρογραφία|3D μοντέλο του αστεροειδούς 1277 Ντολόρες
Η **Ντολόρες (Dolores)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,055. Ανακαλύφθηκε το 1933 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από την Ισπανίδα πολιτικό Ισιδώρα Ντολόρες Ιμπάρρουρι-Γκόμεζ, γνωστότερη ως «Πασιονάρια».

## Φυσικά χαρακτηριστικά
Η μέση διάμετρος της Ντολόρες εκτιμάται σε 27,64 χιλιόμετρα. Ο φασματικός τύπος της είναι **Cb** (ανθρακούχος), ενώ το γεωμετρικό άλβεδό της είναι 0,0879. Η Ντολόρες περιστρέφεται γύρω από τον εαυτό της μία φορά κάθε 17 ώρες και 11 λεπτά, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντολορες
ΑΚ Αζαξιό

Η **Ατλετίκ Κλεμπ Αζαξιό**, πιο γνωστή ως **ΑΚ Αζαξιό** ή απλά **Αζαξιό** είναι μια γαλλική ποδοσφαιρική ομάδα με έδρα την πόλη της Αζαξιό στη νήσο της Κορσικής. Η ομάδα ιδρύθηκε το 1910 και αυτό τον καιρό αγωνίζεται στην Λιγκ 1, την πρώτη κατηγορία του γαλλικού ποδοσφαίρου, έχοντας τερματίσει δεύτερη την σεζόν 2010-11 στην Λιγκ 2. Πρόεδρος του συλλόγου είναι ο Αλάν Ορσονί και προπονητής της πρώτης ομάδας ο Ολιβιέ Πανταλονί. Η Αζαξιό παίζει τα εντός έδρας παιχνίδια της στο Στάδιο Φρανσουά Κοτί και έχει μεγάλη αντιπαλότητα με την έτερη ομάδα του νησιού την ΣΚ Μπαστιά, με την οποία παίζουν το ντέρμπι της Κορσικής.

## Ιστορία
Με βάση διάφορες πηγές, είναι σίγουρο ότι η Αζαξιό ξεκίνησε να αγωνίζεται την σεζόν 1909–10. Τα χρώματα της ομάδας ήταν άσπρες και κόκκινες ρίγες. Αν και ξεκίνησε να παίζει σε αγωνιστικό χώρο καλυμμένο με άμμο, αποφάσισε να μετακομίσει σε ένα, καθαρότερο, ασφαλέστερο στάδιο έπειτα από την επιμονή του Ζαν Λουίς, θετού πατέρα του προέδρου της ομάδας Λουί Μπαρεττί. Το νέο γήπεδο που επιλέχθηκε χωρούσε 5,000 θεατές και χρησιμοποιούταν μέχρι και το 1969.

Η ΑΚ Αζαξιό αναδείχτηκε πρωταθλήτρια Κορσικής δέκα φορές, το 1920, 1921, 1934, 1939, 1948, 1950, 1955, 1964, 1994 και 2008, και είναι μία από τις τρεις μεγάλες ομάδες του νησιού, μαζί με τις Γκαζελέκ Αζαξιό και ΣΚ Μπαστιά, με τον ανταγωνισμό μεταξύ τους να μην αποτελεί μυστικό. Οι θεατές του τελικού του Κυπέλλου Κορσικής το 1946, ανάμεσα στην Αζαξιό και την Σπορτίνγκ Μπαστιά κρατούσαν ομπρέλες για να προστατευτούν από την βία. Μετά από την ακύρωση ενός πέναλτι που θα δινόταν στην Αζαξιό, ξέσπασαν βίαια επεισόδια ανάμεσα στους οπαδούς, οι οποίοι και από τις δύο πλευρές χρησιμοποιούσαν ομπρέλες αυξάνοντας την βία. Αυτός ο τελικός διακόπηκε οριστικά και επαναλήφθηκε πολύ αργότερα.

Η Αζαξιό έγινε επαγγελματική ομάδα το 1965 χάρη στην ενθουσιώδη διοικούσα επιτροπή του συλλόγου. Αρχικά υιοθέτησε για έμβλημα μια πολική αρκούδα, αλλά εγκαταλείφθηκε για χάρη ενός πιο σύγχρονου εμβλήματος.

## Λογότυπο


Logo AC Ajaccio avant 2015.svg|Έως το 2015.
Logo AC Ajaccio 2015.svg|Μετά το 2015.


## Παίκτες
### Τωρινή Ομάδα
*Ως τις 31 Αυγούστου 2018.*

### Σημαντικοί Παίκτες Παρελθόντος
* Ντομινίκ Μπαρατελί
* Ρολάν Κουρμπίς
* Φρανσουά Μ'Πελέ
* Ντάντο Πρσο
* Μαριούς Τρεζόρ
* Σεμπαστιάν Σκιλασί

## Προπονητές

## Διακρίσεις

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Ιδρύσεις αθλητικών συλλόγων το 1910
Κατηγορία:Ιδρύσεις ποδοσφαιρικών ομάδων το 1910
ΑΗΣ Αμυνταίου

μικρογραφία|Ο ΑΗΣ Αμυνταίου στην Φλώρινα
Ο **ΑΗΣ Αμυνταίου** ήταν ένας ατμοηλεκτρικός σταθμός (ΑΗΣ) παραγωγής ηλεκτρικής ενέργειας που λειτουργούσε με λιγνίτη. Ο ΑΗΣ είναι κοντά στο Αμύνταιο, Ελλάδα . Αποτελείται από 2 μονάδες το καθένα με ικανότητα παραγωγής των 300 MW. Η καμινάδα του έχει ύψος 200 μέτρα.

Ο σταθμός ήταν προγραμματισμένος να σταματήσει τη λειτουργία του το Νοέμβριο του 2018 αλλά πήρε παράταση 2 χρόνια με απόφαση της Κυβέρνησης μέχρι να ολοκληρωθεί η νέα μονάδα της ΔΕΗ, ο ΑΗΣ Πτολεμαΐδας Μονάδα 5..Ο ΑΗΣ ξεκίνησε την λειτουργία του το 1989 και σταμάτησε την λειτουργία του το 2020.

## Παραπομπές


## Πηγές
* denco.gr

Κατηγορία:Δήμος Αμυνταίου
Κατηγορία:Ενέργεια στην Ελλάδα
Πρόσημα

**Πρόσημα** ονομάζονται δύο σύμβολα τα οποία μπαίνουν μπροστά από όλους τους αριθμούς, εκτός του 0. Τα πρόσημα είναι το **"+"** (συν, και) και το **"-"** (πλην, μείον). Όταν μπροστά από έναν αριθμό μπαίνει το **"-"** ο αριθμός ονομάζεται αρνητικός, ενώ όταν μπαίνει το **"+"** ονομάζεται θετικός. Συχνά τα πρόσημα χρησιμοποιούνται στις θερμοκρασίες και στις εκπτώσεις. Όταν ένας αριθμός δεν έχει πρόσημο εννοείται ότι είναι θετικός, ενώ για να είναι αρνητικός πρέπει να έχει υποχρεωτικά το πρόσημο **"-"**.

Όταν ένα αρνητικό πρόσημο τοποθετείται πριν μία παράσταση, σημαίνει τον πολλαπλασιασμό με το -1, ενώ αντίστοιχα ένα θετικό πρόσημο εννοεί την διατήρηση της παραστάσεως ως αναλλοίωτη.

Μεταφορικά χρησιμοποιείται ο όρος πρόσημο για να υποδείξει τη χροιά ενός κειμένου ή ενός λόγου με αρνητικό ή θετικό περιεχόμενο. 

## Παραπομπές


## Δείτε επίσης
* Μηδέν με πρόσημο

Κατηγορία:Στοιχειώδης αριθμητική
Κατηγορία:Αριθμοί
Κατηγορία:Μαθηματικά σύμβολα
Ντιζόν ΦΚΟ

Η **Ντιζόν Φουτμπόλ Κοτ Ντ'Όρ**, πιο γνωστή ως **Ντιζόν ΦΚΟ** ή απλώς **Ντιζόν** είναι γαλλική ποδοσφαιρική ομάδα με έδρα την πόλη Ντιζόν της Γαλλίας. Η ομάδα ιδρύθηκε το 1998 ως αποτέλεσμα συγχώνευσης ανάμεσα στις δύο ομάδες της πόλης (Cercle Sportif Laïque Dijonnais και Dijon FC) και αυτόν τον καιρό αγωνίζεται στην Λιγκ 1 μετά από την άνοδο για πρώτη φορά στην ιστορία της την σεζόν 2010-11.
Πρόεδρος του συλλόγου είναι ο Μπερνάρ Γκνεκκί και η πρώτη ομάδα προπονείται υπό τις οδηγίες του Πατρίς Καρτερόν, ενός πρώην ποδοσφαιριστή. Η Ντιζόν παίζει τα εντός έδρας παιχνίδια της στο Στάδιο Γκαστόν Ζεράρ.

## Τωρινή Ομάδα
*31/1/19*

### Δανεικοί

## Σημαντικοί Πρώην Προπονητές
*  Νοέλ Τοσί (1998-99)
*  Ντανιέλ Ζοζέφ (1999-01)
*  Μαριό Ρελμί (2001-02)
*  Ρουντί Γκαρσιά (2002-07)
*  Σερζ Ρομάνο (Ιούνιος 2007 - Δεκέμβριος 2007)
*  Φρεντερίκ Μπομπάρ (Δεκέμβριος 2007)
*  Φαρούχ Χατζιμπέγκιτς (2007-09)
*  Πατρίς Καρτερόν (2009-)

## Παραπομπές


## Εξωτερικοί σύνδεσμοι

*  Επίσημη Ιστοσελίδα Ομάδας

Ιστοσελίδες Οπαδών:

* Les Téméraires  
* Les Dogs Dijon
* La jeune garde
* Forum DFCO 
* Religion Dijon Foot  
* Supporters du Dijon FCO 

Κατηγορία:Ιδρύσεις αθλητικών συλλόγων το 1998
Κατηγορία:Ιδρύσεις ποδοσφαιρικών ομάδων το 1998
Παπί

Η λέξη **παπί** μπορεί να αναφέρεται ως εξής :

* Η μικρή Πάπια , κοινή ονομασία που έχουν τα πτηνά της οικογένειας των Νησσιδών (Anatidae).
* Είδος μικρής μοτοσυκλέτας με μεγάλη εμπορική επιτυχία στην Ελλάδα.
Μακαλού

thumb|270px|Το όρος Μακαλού
Το όρος **Μακαλού** (στην Νεπαλεζική γλώσσα **मकालु**) είναι το πέμπτο ψηλότερο βουνό στη Γη, με υψός 8.481 μέτρα και βρίσκεται 20 χιλιόμετρα νοτιοανατολικά του όρους Έβερεστ, στα σύνορα Κίνας και Νεπάλ. Η μορφή του Μακαλού μοιάζει με αυτή μιας τετράπλευρης πυραμίδας. Το όνομα Μακαλού σημαίνει «μαύρο βουνό». Το όρος Μακαλού κατέκτησαν για πρώτη φορά οι Λιονέλ Τερέ και Ζαν Κουζί που συμμετείχαν σε μια γαλλική αποστολή, στις 15 Μαΐου 1955.

Το Μακαλού έχει δύο αξιοσημείωτες δευτερεύουσες κορυφές. Το **Κανγκτσουνγκτσέ**, ή **Μακαλού Β΄** (7,678&nbsp;m) περίπου 3&nbsp;χλμ βόρεια-βορειοδυτικά της κύριας κορυφής. Περίπου 5 χλμ. βόρεια-βορειοανατολικά της κύριας κορυφής, κατά μήκος ενός υψιπέδου, υψώνεται το Τσόμο Λόντσο (7,804&nbsp;μ.) συνδεδεμένο με ένα στενό διάσελο με το Κανγκτσουνγκτσέ στα 7.200 μ.

## Παραπομπές σημειώσεις


## Περαιτέρω ανάγνωση
*Franco, Jean, *Makalu : 8470 metres (27,790 feet) : the highest peak yet conquered by an entire team*, J. Cape, 1957.
*Terray, Lionel, *Conquistadors of the Useless*, p.&nbsp;323-335, Victor Gollancz Ltd., 1963. ISBN 0-89886-778-9

## Εξωτερικοί σύνδεσμοι
* 
* Makalu on SummitPost
* Makalu on Himalaya-Info.org (German)
* Makalu on Peakware
* Ascents and fatalities statistics

Κατηγορία:Ιμαλάια
Κατηγορία:Βουνά της Κίνας
Κατηγορία:Βουνά του Νεπάλ
Κατηγορία:Βουνά του Θιβέτ
Αεροναυτική

Η Αεροναυτική είναι η επιστήμη της πτήσης μέσα στον αέρα.Είναι δηλαδή η εφαρμογή αρχών της φυσικής και των μαθηματικών ,για την ανάπτυξη, τη σχεδίαση την κατασκευή και την δοκιμή και την πτήση αεροσκάφους μέσα στη γήινη  ατμόσφαιρα.Ο κλάδος της αεροναυτικής που ασχολείται με την ανάπτυξη, κατασκευή και δοκιμή των αεροσκαφών λέγεται Αεροναυπηγική ενώ η επιστήμη της πλέυσης χαρακτηρίζεται ως Αεροναυτιλία.
ΕΠΕ

Η συντομογραφία **ΕΠΕ** μπορεί να αναφέρεται σε οποιοδήποτε από τα παρακάτω.

*Εθνική Πολιτική Ένωσις (1946)
*Εθνική Πολιτική Ένωσις (1984)
*Εταιρεία Περιορισμένης Ευθύνης
Ωκεάνιο κλίμα

**Ωκεάνιο κλίμα** (**Cfb** και **Cfc** στην ταξινόμηση κατά Κέππεν) επίσης αποκαλούμενο **θαλάσσιο κλίμα δυτικών ακτών** και **θαλάσσιο κλίμα**.

Σε γενικές γραμμές το κλίμα χαρακτηρίζεται από κρύα και υγρά καλοκαίρια και ήπιους και υγρούς χειμώνες. Η μέση ετήσια βροχόπτωση κυμαίνεται από 500 mm ως 3500 mm. Θερμοκρασίες που σπάνια πέφτουν κάτω από 0°C ή ξεπερνούν τους 30°C.

## Παραδείγματα
 
**Πόλεις με Ωκεάνιο κλίμα**
 

## Παραπομπές
 

 

 
 
 
Κατηγορία:Κλίμα
Αεροναυπηγική

[μικρογραφία|Το [Διαστημικό Λεωφορείο Ατλαντίς|διαστημικό λεωφορείο Ατλαντίς μεταφερόμενο από αεροπλάνο]]

Η **αεροναυπηγική μηχανική** είναι κλάδος της μηχανολογίας με αντικείμενο την ανάπτυξη, τον σχεδιασμό, την κατασκευή, τη δοκιμή και τη λειτουργία των ιπτάμενων οχημάτων. Το 1960 ο όρος διευρύνθηκε για να περιλαμβάνει και οχήματα που κινούνται στο διάστημα.

Η αεροδυναμική αποτελεί έναν από τους ακρογωνιαίους λίθους της Αεροναυπηγικής καθώς μελετά την κίνηση του αέρα και τους τρόπους που αυτός αλληλεπιδρά με τα αντικείμενα που βρίσκονται σε κίνηση, όπως τα αεροσκάφη.

Οι βασικές αρχές στις οποίες βασίζεται η Αεροναυπηγική είναι θεμελιώδεις για τη λειτουργία όλων των αεροσκαφών. Προωθητικά συστήματα με μεγάλη θερμοδυναμική και προωθητική απόδοση, δομές ελάχιστου βάρους και μέγιστης ανθεκτικότητας, εξωτερικά σχήματα ευσταθή κατά την πτήση και με μέγιστη αεροδυναμική αποδοτικότητα, συστήματα ελέγχου και κατευθύνσεως μεγάλης ακρίβειας και κατάλληλος σχεδιαστικός συμβιβασμός όλων των παραπάνω δίνει τη δυνατότητα στα αεροσκάφη να επιτυγχάνουν τις προβλεπόμενες επιδόσεις.

## Πρώιμη Αεροναυπηγική
Οι πρώτες αναφορές αεροναυπηγικής στην ιστορία εμφανίζονται σε αρχαία αιγυπτιακά γραπτά, όπου περιγράφεται ο τρόπος πτήσης των πτηνών. Αεροναυπηγικές αναφορές εμφανίζονται επίσης στην αρχαία Κίνα όπου οι απλοί άνθρωποι πετούσαν χαρταετούς πριν από χιλιάδες χρόνια. Στον Μεσαίωνα οι Άραβες επιστήμονες κατανόησαν τον ακριβή μηχανισμό κίνησης των πτηνών στον αέρα. Πριν ακόμα υπάρξει επιστημονική έρευνα στον τομέα της αεροναυπηγικής, ο άνθρωπος προσπαθούσε να σκεφτεί τρόπους για να πετάξει. Σύμφωνα με την ελληνική μυθολογία, ο Δαίδαλος και ο γιος του ο Ίκαρος κατασκεύασαν δύο ζευγάρια φτερά από πούπουλα και κερί και τα χρησιμοποίησαν για να δραπετεύσουν από το Λαβύρινθο στην Κρήτη όπου τους κρατούσε φυλακισμένους ο βασιλιάς Μίνωας. Όταν ο άνθρωπος ξεκίνησε να μελετά μεθοδικά τον τρόπο πτήσης, ξεκίνησε να καταλαβαίνει τις βασικές αρχές του αέρα και της αεροδυναμικής. 

## Παραπομπές


## Εξωτερικοί σύνδεσμοι

* Σύλλογος Ελλήνων Αεροναυπηγών
Τσο Ογιού

thumb|280px|Το όρος Τσο Ογιού
Το **Τσο Ογιού** (ή **Κοουοουγιάγκ**) είναι το έκτο ψηλότερο βουνό στη Γη με ύψος 8.201 μέτρα πάνω από το επίπεδο της θάλασσας. Το Τσο Ογιού βρίσκεται στα Ιμαλάια και είναι 20 χιλιόμετρα δυτικά του όρους Έβερεστ, στα σύνορα Νεπάλ και Κίνας. Στα Θιβετιανά Τσο Ογιού  σημαίνει τιρκουάζ θέα.

Η πρώτη ανάβαση στο Τσο Ογιού πραγματοποιήθηκε στις 19 Οκτωβρίου 1954 από τους Herbert Tichy, Joseph Jöchler και τον Σέρπα Pasang Dawa Lama μιας αυστραλιανής αποστολής. Το Τσο Ογιού ήταν η πέμπτη κορυφή ψηλότερη από 8000 μέτρα στην οποία αναρριχήθηκε άνθρωπος, μετά την Αναπούρνα (Ιούνιος 1950), το Έβερεστ (Μάιος 1953), το Νάνγκα Παρμπάτ (Ιούλιος 1953) και το Κ2 (Ιούλιος 1954).

## Παραπομπές


## Περαιτέρω ανάγνωση
*Herbert Tichy, Cho Oyu - Gnade der Götter, (Vienna: Ullstein 1955)

## Εξωτερικοί σύνδεσμοι
* 
* Cho Oyu page on Summitpost.org
* Cho Oyu page on Himalaya-Info.org (German)
* Cho Oyu on Peakware 
* Ascents and fatalities statistics
* A photostory of climbing Cho Oyu by Lukasz Stebelski

Κατηγορία:Ιμαλάια
Κατηγορία:Βουνά της Κίνας
Κατηγορία:Βουνά του Νεπάλ